《六亭宴雪》
宋代·史弥宁

雪天领客倚清狂，战退玄冥酒百缸。
柳絮辊风粘冻壁，梨花撒雨响寒窗。
琼田隐隐迷翘鹭，玉砌狺狺走吠龙。
一稔明年宽万虑，更催三白瑞资江。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。